ททท. คาดกิจกรรมท่องเที่ยวช่วงเทศกาลปีใหม่ 2566 ช่วยสร้างรายได้หมุนเวียนไม่น้อยกว่า 4 พันล้านบาท
นายยุทธศักดิ์ สุภสร ผู้ว่าการการท่องเที่ยวแห่งประเทศไทย ( ททท. ) เปิดเผยว่า การท่องเที่ยวแห่งประเทศไทย ร่วมกับภาคเอกชนจัดกิจกรรมกระตุ้นการเดินทางท่องเที่ยวในประเทศ ซึ่งเป็นกิจกรรมแห่งการเฉลิมฉลองเทศกาลส่งท้ายปีเก่า ต้อนรับปีใหม่ 2566 หรือ “Amazing Thailand Countdown 2023” ใน 12 จังหวัด โดย ททท. คาดการณ์ว่า จะมีจำนวนผู้เยี่ยมเยือนชาวไทยเดินทางเข้าพื้นที่ประมาณ 899,000 คน-ครั้ง และสร้างรายได้หมุนเวียนประมาณ 4,210 ล้านบาท โดยจังหวัดที่มีอัตราการเข้าพักเฉลี่ยเกินกว่า ร้อยละ80 คือ จังหวัดเชียงใหม่ และจังหวัดเชียงราย ตามลำดับ ทำให้ทั้งสองจังหวัดได้รับรายได้จากการเดินทางท่องเที่ยวของคนไทยประมาณ 500-600 ล้านบาท